Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 657/12/4401	Komárno, 14.4.2015
EEČ : 2-30-56-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.2.2014, spisová značka 2 Pv 657/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na tom skutkovom základe, že 28. októbra 2012 v čase medzi 03.00 hodinou a 05.00 hodinou v meste XXXXX, v priemyselnej budove bývalých vinárskych závodov na XXXXX nohou rozkopala sklenenú výplň vstupných vchodových dvojkrídlových dverí administratívnej časti a následne vošla do vstupnej chodby so strážnicou, kde poškodila bezpečnostné kamerové zariadenie značky Hikvision a to tak, že vytrhala prípojky a koncovky zariadenia zo zdroja a zariadenia a vrhom o podlahu rozbila pevný disk DVR a po tom ako hľadala fľašu vína a nič nenašla, poprevracala a rozhádzala interné zariadenie strážnice, pričom rozhadzovaním predmetov rozbila sklenenú stenu strážnice o rozmeroch 2 x 1,8 m, ktorá oddeľovala priestory strážnice od priestorov vstupnej chodby, avšak krádež fľaše vína  nedokonala jednak z dôvodu, že na predmetnom mieste žiadny alkohol nenašla a jednak preto, že jej konanie bolo prerušené príchodom pracovníkov bezpečnostnej služby, pričom týmto konaním spôsobila na majetku vlastníkovi budovy - spoločnosti XXXXX,  škodu v celkovej výške 613,- Eur. 

Uznesením prokurátora Okresnej prokuratúry XXXXX zo dňa 24.2.2014, spisová značka 2 Pv 657/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry XXXXX  uznesením sp. zn. 2Pv 657/12/4401 -17 z 24. februára 2014 rozhodol v zmysle § 216 odsek 1 Trestného poriadku o podmienečnom zastavení trestného stíhania vedeného proti obvinenej  XXXXX, narodenej XXXXX trvale bytom  XXXXX-XXXXX XXXXX, prechodne bytom XXXXX, XXXXX pre prečin krádeže podľa ustanovenia §-u 212 odsek 2 písmeno a) Trestného zákona v štádiu pokusu podľa § 14 odsek 1 Trestného zákona v jednočinnom súbehu s prečinom poškodzovania cudzej veci podľa § 245 odsek 1  Trestného zákona  na tom skutkovom základe, že 28. októbra 2012 v čase medzi 03.00 hodinou a 05.00 hodinou v meste XXXXX, v priemyselnej budove bývalých vinárskych závodov na XXXXX nohou rozkopala sklenenú výplň vstupných vchodových dvojkrídlových dverí administratívnej časti a následne vošla do vstupnej chodby so strážnicou, kde poškodila bezpečnostné kamerové zariadenie značky Hikvision a to tak, že vytrhala prípojky a koncovky zariadenia zo zdroja a zariadenia a vrhom o podlahu rozbila pevný disk DVR a po tom ako hľadala fľašu vína a nič nenašla, poprevracala a rozhádzala interné zariadenie strážnice, pričom rozhadzovaním predmetov rozbila sklenenú stenu strážnice o rozmeroch 2 x 1,8 m, ktorá oddeľovala priestory strážnice od priestorov vstupnej chodby, avšak krádež fľaše vína  nedokonala jednak z dôvodu, že na predmetnom mieste žiadny alkohol nenašla a jednak preto, že jej konanie bolo prerušené príchodom pracovníkov bezpečnostnej služby, pričom týmto konaním spôsobila na majetku vlastníkovi budovy - spoločnosti XXXXX,  škodu v celkovej výške 613,- Eur. 

Podľa § 216 odsek 2 Trestného poriadku jej bola stanovená skúšobná doba 12 mesiacov, ktorá začala plynúť dňom 11. marca 2014, t. j. od právoplatnosti uznesenia o podmienečnom zastavení trestného stíhania.

V zmysle § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvinenej uplynula 11. marca 2015. Obvinenej rozhodnutím o podmienečnom zastavení trestného stíhania nebola uložená povinnosť nahradiť škodu a neboli jej uložené ani iné obmedzenia.

Po uplynutí skúšobnej doby bol zabezpečený odpis z registra trestov, výpis z evidencie priestupkov z Okresného úradu XXXXX a bola vyžiadaná správa od Obvodného oddelenia Policajného zboru XXXXX a mesta XXXXX so zameraním, či sa obvinená počas skúšobnej doby dopustila priestupku alebo iného protiprávneho konania.

Z obsahu doručených listín bolo zistené, že v priebehu skúšobnej doby obvinená viedla riadny život, nedopustila sa žiadneho trestného činu ani priestupku a negatívne poznatky o nej nie sú známe. Možno teda konštatovať, že obvinená viedla riadny život počas celej skúšobnej doby.

Vzhľadom na to, že u obvinenej boli splnené zákonné podmienky vyslovenia, že sa v skúšobnej dobe podmienečného zastavenia trestného stíhania osvedčila, rozhodol som tak, ako je to uvedené vo výrokovej časti tohto uznesenia. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor